Од 1961. је у администрацији свог брата, председника Џона Ф. Кенедија, био на функцији министра правде. Био је познат и као један од најближих саветника свог брата. На положају министра остао је и после братове смрти, све до 1964. године. Исте године је изабран у Сенат као представник државе Њујорк. Припадао је либералном крилу Демократске странке. Кандидидовао се за положај председника САД, али је током кампање погинуо у политичком атентату који је извршио Сирхан Сирхан.